पाएं अपने शहर की ताज़ा ख़बरें और फ्री ई-पेपरडाउनलोड करें
कस्बा बाघापुराना में बाजार में शाॅपिंग करने आई 2 महिलाओं में से एक का पर्स छीन कर भागने वाले दो लोगों को पुलिस ने काबू कर उन पर केस दर्ज किया है। थाना बाघापुराना के सब इंस्पेक्टर जगसीर सिंह ने बताया कि संदीप कौर निवासी नाथपुरा (बठिंडा) ने शिकायत दर्ज कराई है कि वीरवार को मोगा जिले के कस्बा बाघापुराना में अपनी जेठानी रुपिंदर कौर के साथ कपड़े खरीदने आई थी।
जब वह कपड़े लेकर कस्बे के मेन चौक पर पहुंची तो उसी समय दो युवक बाइक पर आए। उनमें एक ने उसकी बाजू को उलटा घुमाकर उसमें डाले पर्स को छीन लिया और वे फरार हो गये। पर्स में एक मोबाइल व 500 की नकदी थी। सब इंस्पेक्टर ने बताया कि महिला की शिकायत पर नाकेबंदी कर आरोपियों को काबू कर लिया गया, जिनकी पहिचान जसप्रीत सिंह उर्फ पाला व जतिंदर सिंह निवासी राजेआणा (मोगा) के तौर पर हुई है। दोनों आरोपियों के खिलाफ धारा 379बी, 34 आईपीसी तहत केस दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn